หนูไปผ่าตัดที่คอมาค่ะ ผ่าซีสต์ที่ไทรอยด์ ที่บ้านสั่งห้ามกินไข่ ข้าวเหนียว เนื้อวัว อาหารทะเล อยากทราบว่าจริง ๆ แล้ว ห้ามทานจริงไหมคะ หรือมีผลข้างเครยงอะไรหรือเปล่า
สวัสดีค่ะ โดยปกติแล้วหลังการผ่าตัด ถ้าไม่ใช่การผ่าตัดในช่องท้อง ที่อาจจะส่งผลต่อการทำงานของลำไส้ น่าจะสามารถรับประทานอาหารต่างๆได้ใกล้เคียงปกติการดูแลตนเองหลังการผ่าตัด ควรดูแลแผล ระวังการไม่ให้แผลไปโดนน้ำโดยตรงแล้วนั้น ควรงดการทำงานหนักๆไปก่อน 4-6 สัปดาห์แรกเพื่อป้องกันการเกิดแผลแยก รักษาความสะอาดที่ผิวหนังรอบๆให้ดีป้องกันเรื่องแผลติดเชื้อ ส่วนเรื่องการรับประทานอาหารนั้นสามารถรับประทานได้ทุกอย่างตามปกติ ไม่จำเป็นต้องเลี่ยงอาหารชนิดใดเป็นพิเศษ แต่อาหารบางประเภทเช่นของดอง สุรา อาจจะมีผลทำให้การสมานตัวของแผลช้าลงได้ จึงควรหลีกเลี่ยง